Biographie sommaire du Sénateur Bemba Saolona
Ba ndeko,
Tika tokabola mua moke oyo toyebi sur papa Jean "Jeannot" Bemba Saolona. Sénateur Jeannot Bemba Saolona abotami le 03 septembre 1941 na Territoire ya Libenge, district ya Sud-Ubangi, province ya Equateur. Tata na ye ressortissant belge mpe mama na ye Olofio. Jeannot Bemba azali Ngbaka d’origine ya village Bombili, collectivité ya Lua, territoire ya Kungu, district ya Sud-Ubangi, province ya Equateur. Noko na ye azalaki chef ya villages ya Bombili na Bodigia. Ayaka mpe kokoma chef ya secteur ya Lua na époque coloniale.
L’enfant Jeannot Bemba atikalaki koyeba tata na ye mingi te. Ye azalaki agent ya administration coloniale. Azongaki na Belgique tango Jeannot azalaki moke. Kasi moninga ya tata na ye, monsieur Jean Pollet, azuaki éducation na instruction ya Jeannot en charge mpo ye azalaki muana ya mista na ye mpe neuve ya muasi na ye, mama Mbenzi. Mama Mbenzi azali yaya ya mama Olofio, mama na Jeannot Bemba. Donc, ba mama mibale wana bazalaki balongani ba deux amis belges. Kasi esengeli mpe kobakisa que elobamaka un peu avec insistance qu’en réalité monsieur Jean Pollet abota na ba sœurs mibale wana : mama Mbenzi na mama Olofio. Jean Pollet na mama Mbenzi baboti Jacques Pellet. Na mama Olofio baboti Jean "Jeannot" Pollet, aye kokoma Bemba na authenticité. Toujours est-il que Jean Pollet nde abokola mpe akolisa ye mpe atikalaki ye moko comme muana na libota ya Pollet mpo Jaques akufaka na loisir ya chasse. Na yango, Jeannot ayaka kotikala ye moko. Kasi Jeannot ayaka kozua ndeko ya muasi, Marie-Claire, tango mama Olofio abalaki mobali mosusu.
Jeannot Bemba asali ba kelasi na ye na Gemena epayi ya ba sango na école primaire, sima akeyi na école professionnelle officielle des métiers ya Gemena (E.P.O.M.). Kuna asali cycle professionnel moyen ya mécanique automobile. Kasi na mbula ya suka ya cycle na ye, alongue kuna mpo akende kotanga na Belgique. Alingaki mécanique lisusu te, asengaki na Jean Pollet atinda ye na Belgique mpo alingi asala comptabilité mpo e permettre ye a se lancer na commerce. Yango mpe ezali mpe na intérêt ya Jean Pellet mpo seul Jeannot nde akokaki kozua relève ya ba commerces ya famille Pollet. Akeyi na Belgique na 1962, kosala deux ans ya ba cours ya commerce na comptabilité mpe azui certificat na yango. Tango asilisi, azongi na Gemena na 1964, abandi ko gérer ba activités commerciales ya Jean Pollet. Awumeli te, na même année 1964 wana azongaki, Jean Pollet azongisi ye lisusu na Belgique akende kosala stage ya six mois en entreprise na Ford ya Bruxelles mpo ekembisa ye. Sima ya wana, azongi na fin de l’année 1964, mpe a lancer ye na petit commerce ya ba produits vivriers en combinaison na gérance ya commerce na ba affaires ya famille. Na 1965, aye kosomba firme ya exploitation ya bibuele mpe moke moke abandi kofongola ba magasins na ba comptoirs ya achats ya marchandises variés na : Banga-Mungu, Bowase, Mbari, Nguy, Karawa, Bodangabo, Businga, Bomboma, Nganza, etc. Nionso oyo na kombo ya Etablissements Jean Jeannot Bemba (J.J.Bemba).
Dans l’entre temps, Jeannot Bemba aye kobala Marie-Thérèse Wossumu Ngombo. Na ye baboti bana mine : Jean-Pierre, Caroline, Françoise na Cathy. Malheureusement, mama Marie-Thérèse ayaka kokufa suite na souci makasi etungisaki ye tango akufisaki muana mobali awutaki kobota, Jacques. Kombo ezali na souvenir ya Jacques Pollet, ndeko ya Jeannot. Muana awumelaki te, awe, mama Marie-Thérèse akokaki ko supporter perte wana te. Na ba soucis wana, azalaki lisusu na makanisi ya kosala attention na pota ya césarienne oyo azalaki na yango te, mpe yango eyaki kosala infection oyo eyaki kobenda ba complication physiologiques ebele tee komema ye na liwa na 1974, quelques mois sima ya fausse couche asalaki.
Na 1968, Jeannot Bemba aye ko s’associer na Jean-Joseph Litho Moboti Nzeyombo, ministre ya finances, mpe ba créer société commerciale et industrielle Bemba Litho (S.C.I.BE.LI). Na 1973, Litho azui Société générale d’alimentation (S.G.A), Congo frigo, Vici Congo, Bralima na ba plantations mpe firmes na Zaïrianisation. A s’associer na Ignance Moleka Liboke na Combinat industriel de Gemena COM.IN.GEM, véritable gouffre afro industriel et financier. Jeannot ye mpe azui ba plantations ya café, madesu, masangu na ba fermes, ba entrepôts na ba engins agricoles na ba moyens ya transport (camions na ba barges) na sous-région ya sud-Ubangi na mpe aye kosala société commerciale et industrielle Bemba (S.C.I.BE. Zaïre) na siège social na Kawele. Donc, na 1973, Zaïrianisation nde eyaki kopesa impulsion ya création ya S.C.I.BE. Zaïre après que Bemba na Litho bakaboli ba parts na bango na S.C.I.BE.LI., en plus ya bomengo ya zaïrianisation mpe mutu na mutu a monter méga entreprise na ye.
S.C.I.BE. Zaïre ebandi kosala import-export ya ba produits alimentaires, tee na ndenge eyaki kokoma na transport routier, fluvial, aérien, vente na achats ya na minerais, produit manufacturier, produits alimentaires, commerce international, produits de luxe na immobilier na télécommunication.
Na 1979, S.C.I.BE Air lift esalemi, première compagnie privée ya aviation na L-130, version civile ya C-130, na deux avions D.C.6. mpo na transport ya fret na intérieur mpe na étranger tee na ndenge ekomaki na exclusivité ya exportation ya café na Cobalt na ba matières premières agricoles et minières mosusu ebimaka directement na Gbado-Lite pour l’étranger. Wana nionso sans kofuta ba taxes à l’exportation. Na retour ezali koya ba produits ya approvisionnement ya ba magasins na ye. Nionso wana sans kofuta ba taxes ya importation.
Na 1988, gouvernement Kengo emeka sans succès ko bloquer ba pratiques wana. Ekatela Jeannot Bemba un milliards six cent millions de zaïres ya redressement fiscal, mais atikala kofuta yango te mpo Maréchal Mobutu abandaki ko soutenir ye.
S.C.I.BE Air lift ezalaki na flotte ya six Fokker F27, deux Boeing 727, deux Boeing 707, D.C.10 moko na Falcon 2000 personnel ya papa Jeannot Bemba. Bonne réputation na nionso : maintenance, confort, ponctualité, relation na service clientèle, mpe kopesa réduction ya 50% na ba élèves na étudiants pendant ba vacances scolaires.
Na affaires, Jeannot Bemba Salona azalaki :
1. Président Directeur général ya S.C.I.BE. Zaïre.
S.C.I.BE. ezalaki ensemble ya ba entreprises oyo :
S.C.I.BE Air lift, Fabrique national des meubles en acier (F.N.M.A.), CACAO Zaïre (CACAO.ZA), Enzymes Refîmes Association (EN.R.A) Palmerais du Zaïre (PALME.ZA), Société Générale de Gros (SO.GE.DEGROS), Société Générale de Détail (SO.GE.DETAIL.) yango ezali mpe filiale ya Bata na société zaïroise de tourisme et chasse), Grand Bazard Kitambo (G.B.) avec Monsieur Dumonceau comme associé.
2. Directeur principal et associé na Location et Transport (LO.TAN.), société des transport et taxis aériens (S.T.T.A.) Contlift Zaïre (transport aérien)
3. Administrateur na Brasserie Limonaderie Malterie (Bralima), Société Financière et de Développement (SO.FI.DE.), GIMOZA (ex-imprimerie Concordia), Transport Fluvial Zaïrois (T.F.Z.) Cimenterie du Zaïre (C.I.Z.A.), Société de Tissage de Kinshasa (Tissakin), Société Africaine de Construction (S.AFRI.CAS.), Administrateur ya l'Université Libre de Kinshasa, Actionnaire na communication cellulaire (COM.CELL.), vice-Président ya université Equatoria
4. Président ya Conseil d’administration ya Société d’Exploitation Pétrolière du Zaïre (S.E.P. Zaïre)
5. Jeannot Bemba azalaki mpe : Président régional ya
Association Nationale des Entreprises du Zaïre, région de l’Equateur (A.N.E.ZA.- Equateur) ;
Administrateur mpe Président ya Commission ya Agriculture ya A.N.E.ZA. ; Président National ya A.N.E.ZA. (lelo ekoma Fédération des Entreprise du Congo « F.E.C. »); Président ya Conférence Permanente des Compagnies Consulaires Africaines et Françaises ; Président ya Communauté économique ya région Equateur (C.E.R.E.) ; Cofondateur ya Forum francophone des affaires et vice- Président pour l'Afrique centrale.
Na Politique
Participation na Conférence Nationale Souveraine na étiquette ya Front Patriotique du Conclave (F.P.C.); Président ya Convention Nationale pour la Reconstruction et le développement (C.N.R.D.) ; Président ya Coordination pour la Démocratie et le Développement de la Nation (CO.DE.NA.) ; Président ya groupe parlementaire ya Equateur ; ministre ya économie nationale et industrie ; Sénateur national na parlement de transition sima ya ba accords de Pretoria ; Sénateur national sima ya ba élections ya ba membres ya Sénat na 2006
Na Sport
Président ya Association Sportive ya sous-région ya Ubangi ; vice-Président ya Amical Sportive de Kinshasa ( A.S.K) ; Président ya Fédération Zaïroise ya Sport Automobile ; Président d’honneur ya Mununganu de Bukavu na ya basket-ball féminin la Coquette; amateur et pratiquant ya tennis na natation.
Na Musique
Jeannot Bemba alingaka musique ya Gérard Madiata mingi mpe alingaki Madiata makasi. Asombela ye ba instruments, a financer ba travaux, équipements na exploitation ya restaurant baninga, asombela ye combi atambolaka na yango na kimalumalu mpo asala na yango ba courses ya restaurant baninga. Chaque fin du mois, vieux Madiata abandaki kotondisa Kimalumalu na S.C.I.BE. Zaïre na Kingabwa na ba vivres ya ndenge na ndenge. Souvent ebandaki kosala deux tours. Il est vrai que vieux Madiata azalaki na bar na ye wana banda kala. Kasi modification na yango mpe ndenge ekomaki kitoko wana ezali ba lard ya papa Jeannot Bemba. Ye lisusu mutu abandaki kotinda ye na poto na ba soins médicaux.
Asombela mpe Dido Yogo ba instruments tango a montaka mouvement na ye.
Na Social
Papa Jeannot Bemba azalaki un fervent catholique (asala ekeko munene ya vierge Marie na lopango na ye ya Gombe na avenue Mpumbu, na sima ya clinique kinoise) mpe asala ba sadaka ebele na église catholique ya Zaïre tout comme asalisa ba associations ya ba handicapés mbala mingi. Azalaki un homme de la paix, biso ninso toyebi lolenge asengaka na Jean-Pierre atika nzela ya bitumba.
Papa Jeannot Bemba azalaki mpe Président ya Association Culturelle (Groupe Ngambe bouclier Ngbaka). Atiki mpe projet munene ya biodiesel ya kolona 10.000 ha. ya palmeraies esengelaki esalema na deux étapes ya 5.000 ha. na village ya Bombili. Projet ezalaki lancer na décembre 2007.
Papa Jeannot Bemba azuaki mpe ba décorations ebele na ba prix oyo endimaki musala asalaki. Esengeli koloba lisusu que a continuer ko s’instruire na ba cours particuliers ya niveau universitaire na administration des affaires na analyse macro et microéconomique liées na développement.
Na ba décorations mpe Prix azua :
Médaille ya Mérite Agricole, Chevalier ya Ordre national du Zaïre, Chevalier ya Ordre National du léopard, Officier ya Ordre national du léopard, Commandeur ya Ordre National du léopard, Grand Officier ya Ordre national du léopard, Grand Cordon ya Ordre national du léopard, Commandeur ya Ordre du Mérite Sénégalais, Chevalier ya Ordre du Lion du Sénégal, Commandeur ya Ordre national du Mérite Français, Commandeur ya Ordre de la Couronne du Royaume de Belgique, Grand Prix ya agriculture, Brevet doré de 1er Exportateur du Café durant la campagne 1979-1980, Grand Prix pour l'Industrie et le commerce, deux OSCAR de Manager Africain de l'année (distinction ya Groupe Finance et Banque), premier Prix African Award (VII ième et IX ième éditions), Trophée International de l'Industrie et de Commerce, Prix ya Institut International de Promotion et de Prestige de Genève, Oscar de développement (Groupe Finance et Banque) , médaille d'Or pour bons et loyaux services à la tête de l'A.N.E.ZA., Brevet d’honneur de béret rouge (parachutiste) des Troupes Aéroportées de l'Armée Française, Brevet d’honneur de béret vert (commando) du centre d'entraînement commando de CECODO-KOTAKOLI, citoyen d'honneur ya ville Atlanta na U.S.A. (Andrew Jackson Young Jr. asali ye honneur wana na suite logique ya vision na ye sur la projection internationale ya image ya U.S.A. na Afrique mpe na mokili mobimba. Jeannot Bemba azali moko ya baye babandaki ko compter na ba ressources locales mpo na kotombola nkita ya ekolo na biso), citoyen d'honneur ya ville Amsterdam au Pays-Bas (sur proposition de l’avionneur Fokker tango Bemba asombaka six Fokker F27), membre d'honneur ya Mutualité des Pensionnés au Zaïre, Chevalier de l'Ordre des Coteaux de champagne, Chevalier de la Confrérie des Chevaliers du Tastevin,
Mpo na kosukisa tokobakisa que papa Jeannot bemba azalaki na ba relations makasi na Président Mobutu mpe abalisaki fille na ye, Cathy, na Joseph Nzanga. Ye alakisaki courage na ye tango A.F.D.L. ekotaki na Kinshasa, mpe akimaki te pendant que mingi bapakataki mbangu !!!. Akangamaki mpe ayaki kofuta un million de dollards Président Laurent-Désiré Kabila asengaki batu ya ancienrégime en dehors ya décision ya justice. Ayaki ko se rapprocher na pouvoir ya Kabila. Asalaki makasi mpo Jean-Pierre Bemba atika bitumba, kasi ye atikalaki koyokela ye te.
Na oyo etali ba affaires na ye, S.C.I.BE. etikala kozala exemple ya entreprise oyo ebandaki kofuta ba employers na ye malamu mingi te mpe souvent ba problèmes ya violations ya ba droits sociaux ezalaki mingi. Na S.C.I.BE. Air lift, étrangement, ba pilotes ya mindele nde bazalaki majoritaire pendant que ba pilotes zaïrois bazalaki mingi sur le marché, oyo bawuti na Air-Zaïre na Force Aérienne Zairoise (F.A.ZA.) . Kasi gestion ya S.C.I.BE. Air lift, période ya papa Jeannot ezalaki kitoko. Kasi tango Jean-Pierre Bemba akomi directeur général, nde ekomaki catastrophique mpe eya komema faillite.
Ba condoléances na mama Cadhy mpe na libota mobimba.
Patriotiquement,
Emmanuel Kandolo
fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn bam_Latn lin_Latn fra_Latn fra_Latn fra_Latn fra_Latn lin_Latn fra_Latn fra_Latn bam_Latn fra_Latn bos_Latn lin_Latn sag_Latn lin_Latn lin_Latn por_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn fra_Latn swh_Latn